**Referat af bestyrelsesmøde i ejerforeningen Bangsbo Bakker d. 12. oktober 2023**

Tilstede: Sune Lund-Laursen, Nya Monsrud og Ole Petersen

**Dagsorden:**  
Orientering om skurprojektet  
Øvrige forhold til drøftelse

Der er nu gennemført reparation af 14 skure, og vi håber at kunne nå yderligere 2 skure i år. Resterende 10 skure samt 3 skure ved lejlighederne forventes påbegyndt næste år.  
Arbejdet er blevet noget fordyret på grund af større forekomster af råd, svamp m.m. Endvidere er flere skure konstrueret forkert med blandt andet isolering.  
  
Vi arbejdet fortsat efter det godkendte budget på kr. 1.200.000.- men må forvente en overskridelse, som må tages under løbende vedligeholdelse.  
  
Samarbejdet med tømrerfirmaet forløber meget tilfredsstillende, og det udførte arbejdet er i orden.  
  
Da vi ud over det igangværende skurprojekt har flere kommende vedligeholdelsesarbejder - rækværker, træbeklædning på skurene og hoveddøre aftaltes, at vi i forbindelse med udfærdigelse af budget for 2024 må drøfte behovet for vedligeholdelsesbeløb samt forhøjelse af den nuværende kvartalsvis indbetaling fra beboerne.  
  
  
Der forestår et større vinduesarbejdet i nr. 45, hvor der skal isættes nyt vinduesparti på grund af utætheder og råd. Dette arbejdet er fastlagt til uge 42.  
  
Ejeren af nr. 60 har henvendt sig med hensyn til et punkteret vindue samt utæthed ved hoveddøren. Sune har set på det.  
  
Vi har en beboer som er i restance med to kvartalsbetalinger, hvoraf den ene pr. 1/7 er sendt til inkasso, medens den manglende betaling pr. 1/10 afventer nærmere behandling. Bestyrelsen har tidligere kontaktet beboeren uden held, men vi forsøger endnu en gang inden juridiske skridt.  
  
Det aftaltes, at vi inden 31/10 udsender en skrivelse til samtlige beboere i ejerforeningen med henblik på en orientering på skurprojektet.  
  
Sune orienterede om et forestående arbejde med opstilling af el-standere til biler. Er forbeholdt de 38 lejlighedsejere på tværs af de tre ejerforeninger.  
  
Tidligere drøftede overvejelser om fælles renovationsløsninger er indtil videre udskudt.